CELEX: 62017TN0835
Language: fi
Date: 2017-12-29 00:00:00
Title: Asia T-835/17: Kanne 29.12.2017 – Eurofer v. komissio

26.2.2018   
            
            
               FI
            
            
               Euroopan unionin virallinen lehti
            
            
               C 72/42
            
         Kanne 29.12.2017 – Eurofer v. komissio
   (Asia T-835/17)
   (2018/C 072/53)
   Oikeudenkäyntikieli: englanti
   
      Asianosaiset
   
   
      Kantaja: Eurofer, Association Européenne de l'Acier, ASBL (Bryssel, Belgia) (edustajat: J. Killick, barrister, ja asianajaja G. Forwood)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 5.10.2017 annetun komission täytäntöönpanoasetuksen 2017/1795 (EUVL 2017, L 258, s. 24) 2 artiklan
            
         
               —
            
            
               ryhtymään vaadittuihin prosessinjohtotoimenpiteisiin ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kolmeen kanneperusteeseen.
   
               1)
            
            
               Ensimmäisen kanneperusteen mukaan komissio teki ilmeisen arviointivirheen ja oikeudellisen virheen päättäessään olla kumuloimatta Serbian tuontia yhdessä tutkimuksen kohteena olevan neljän muun maan tuonnin kanssa perusasetuksen (1) 3 artiklan 4 kohdan mukaisesti.
            
         
               2)
            
            
               Toisen kanneperusteen mukaan komissio teki ilmeisen arviointivirheen ja oikeudellisen virheen katsoessaan, että kaupan suojatoimenpiteet Serbiaa vastaan olivat perusasetuksen 9 artiklan 2 kohdassa tarkoitetulla tavalla ”tarpeettomia” myös siinä tapauksessa, ettei tuontia kumuloida.
            
         
               3)
            
            
               Kolmannen kanneperusteen mukaan komissio rikkoi perusasetuksen 20 artiklan 2 kohtaa, loukkasi kantajan tiedonsaantioikeutta ja puolustautumisoikeuksia sekä Euroopan unionin perusoikeuskirjan 41 artiklan mukaista hyvän hallinnon velvoitetta, kun se ei ilmoittanut Serbian tuontiin liittyvää vahinkomarginaalia (viitehinnan alittavuus) eikä hinnan alittavuuden marginaalia ja koska se tämän vuoksi kieltäytyi tutkimasta huolellisesti ja puolueettomasti kaikkia asian kannalta olennaisia seikkoja.
            
         
      (1)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).